Rafael Roncagliolo

Fortunado Rafael Roncagliolo Orbegoso, kjent som Rafael Roncagliolo (født 14. november 1944 i Lima i Peru, død 1. mai 2021 samme sted), var en peruansk sosiolog, politiker og en gang utenriksminister.

Liv og virke

Bakgrunn
Roncagliolo vokste opp i Nasca, der faren hans var borgermester. 

Han gikk på Colegio de la Inmaculada og studerte deretter sosiologi ved Pontificia Universidad Católica del Perú i Lima frem til 1970. Så ble han journalist. Han arbeidet blant annet for dagsavisen Expreso. Senere hadde han også ledende stillinger i radio og fjernsyn. Han underviste i spansk og var dessuten professor i sosiologi ved Universidad Nacional Mayor de San Marcos og Pontificia Universidad Católica del Perú.

Politisk virke 

Roncagliolo assisterte flere peruanske ministerier og institusjoner som rådgiver. I 1995 var han en av grunnleggerne av organisasjonen Asociación Civil Transparencia. Den fant anerkjennelse i alle partier for en uavhengig, nøytral instans som valgovervåker i Peru, for å se til at valgene forløp korrekt.

Da Ollanta Humala ble president den 28. juli 2011 ble Roncagliolo utenriksminister. Han gikk av i mai 2013. Han ble kritisert for sin holdning til uroen i Venezuela og dets president Nicolás Maduro. 

Fra april 2015 til mai 2016 var Roncagliolo Perus ambassadør i Spania. 

Han døde den 1. mai 2021 i Lima av covid-19 midt under valgkampen for en ny president.

Referanser 

Peruanske politikere
Utenriksministre
Peruanske ambassadører
Ambassadører til Spania
Peruanske journalister
Peruanske sosiologer
Peruanske professorer
Personer fra Lima
Personer fra regionen Ica
Dødsfall relatert til covid-19 i Peru
Politikere ofre for covidpandemien